Myasthenia Gravis - Lífsgæði & meðferð
2024-09-27 08:00 - 16:00 UTC | Grand Hótel Reykjavík, Sigtún 38, Reykjavík, 105
HlustaMG félag Íslands mun halda ráðstefnu á Grand Hótel í Reykjavík, 27. september 2024, Myasthenia Gravis- Lífsgæði og meðferð. Enginn aðgangseyrir er að ráðstefnunni en skráning tryggir pláss. Skráning fer fram á heimasíðu félagsins, mgisland.is.

Myasthenia Gravis (MG) er sjaldgæfur sjálfsofnæmissjúkdómur í taugavöðvamótum sem veldur sveiflukenndu vöðvakraftleysi og þreytu sem hefur víðtæk áhrif á lífsgæði fólks. Ýmis meðferðarúrræði eru þekkt en þegar um er að ræða svo fátíðan sjúkdóm er almenn þekking og reynsla fagfólks óhjákvæmilega takmörkuð.

MG félagið vill með þessari ráðstefnu breiða út og auka þekkingu á sjúkdómnum. Sjö af fremstu sérfræðingum Norðurlandanna í MG munu halda erindi um sitt sérsvið. Flest þeirra eru höfundar leiðbeininga um meðferð við MG sem kom út í febrúar síðastliðnum*. Dagskráin er þannig saman sett að hún mun nýtast bæði þeim sem þekkja MG og jafnframt þeim sem vita minna.

Við hvetjum ykkur til að kynna ykkur dagskránna og nýta þetta einstaka tækifæri til að hlusta á helstu sérfræðinga Norðurlandanna í MG.

Aðalfundur ÖBÍ réttindasamtaka
2024-10-04 00:00 - 2024-10-05 00:00
HlustaDagskrá
Aðalfundur ÖBÍ réttindasamtaka haldinn föstudaginn 4. október 2024, kl. 16.00-19.00 og laugardaginn 5. október kl. 10.00-17.00 á Reykjavík Natura, Nauthólsvegi 52, Reykjavík

Dagskrá föstudaginn 4. október
Kl. 16.00 Ávarp, Alma Ýr Ingólfsdóttir, formaður ÖBÍ

Fundarsetning, kjör fundarstjóra og fundarritara

Almenn fundarstörf
1. Skýrsla stjórnar
2. Reikningar bandalagsins
3. Skýrslur fastra málefnahópa
• Aðgengishópur
• Atvinnu- og menntahópur
• Barnamálahópur
• Heilbrigðishópur
• Húsnæðishópur
• Kjarahópur
Hlé – 15 mínútur
4. Skýrslur fyrirtækja
5. Stefna og starfsáætlun stefnuþings
6. Ákvörðun aðildargjalda
7. Þóknun fyrir stjórnarsetu
Kl. 19.00 Frestun fundar

Dagskrá laugardaginn 5. október
Kl. 10.00 Kosningar í stjórn skv. 18. gr. A til tveggja ára
8. Kosning formanns (kosið 2025)
9. Kosning varaformanns
10. Kosning gjaldkera
11. Kosning formanna fastra málefnahópa (1 ár)
• Kjarahópur (2024-2025)
12. Kosning stjórnarmanna
13. Kosning varamanna
Aðrar kosningar til tveggja ára (kosið 2025)
14. Kosning fimm manna kjörnefndar og tveggja til vara
15. Kosning fimm manna laganefndar og tveggja til vara
16. Kosning tveggja skoðunarmanna reikninga og tveggja til vara
Kl. 12.00-13.00 Matarhlé
Lagabreytingar, aðildarumsóknir, ályktanir og önnur mál
17. Lagabreytingar
18. Aðildarumsóknir

Kl. 15.00-15.30 Kaffihlé

19. Ályktanir aðalfundar
20. Önnur mál
Kl. 17.00 Fundarlok

Fundarstjórar hliðra hléum ef með þarf.
• Við upphaf fundar á föstudag verður boðið upp á kaffiveitingar.
• Kvöldverður á föstudag verða smáréttir.
• Við upphaf fundar á laugardag verður boðið upp á morgunhressingu.
• Hádegisverður á laugardag verður hlaðborð.

Málþing ADHD samtakanna 2024
2024-10-11 10:00 - 16:00 | Jötunheimar
HlustaKonur – Vitund og valdefling
ADHD samtökin standa fyrir málþingi um ADHD sem nefnist „Konur – Vitund og valdefling “ . Málþingið fram fer í Jötunheimum, Skátaheimili Víflis í Garðabæ þann 11. október kl. 10:00 – 16:00.
Málþinginu er ætlað að vekja athygli á áskorunum sem konur með ADHD glíma við ásamt því að kynna ýmsar lausnir til að takast á við afleiðingar hennar. Kunnir íslenskir fyrirlesarar halda erindi og umfjöllunarefnin snerta hina ýmsu kima ADHD. Málþingið er frábært tækifæri til að bæta við þekkingu, læra að byggja á styrkleikum og hafa gaman saman.
Málþingið er opið öllum.
Skráning fer fram hér:
https://www.adhd.is/is/malthing-2024
Almennt verð: 9.900-
Félagsmenn 5.900.-
Dagskrá:
10:00 – 10:10 Setning málþings
Gyða Haraldsdóttir varaformaður ADHD samtakanna
10:10 – 10:30 Ávarp

10:30 – 10:50 Afhending Hvatningarverðlauna

10:50 – 11:20 ADHD – konur og refsivist
11:20 – 11:30 KAFFIHLÉ
11:30 – 12:30 ADHD hjá konum: líkamlegir áhættuþættir og sjúkdómar og tengsl við geðraskanir
Unnur Jakobsdóttir Smári sálfræðingur og doktorsnemi
12:30 – 13:30 HÁDEGISHLÉ
13:30 – 14:30 VÁ hvað þetta er gott … var ég búin að taka úr vélinni?
Kynlíf, hvatvísi og heilarugl
Kristín Þórisdóttir kynlífs markþjálfi

14:30 – 14:45 KAFFIHLÉ

14:45 – 15:45 „Gleymdi að borða og borðaði svo allt.“
Hvernig ADHD hefur áhrif á matarvenjur.
Ragga Nagli sálfræðingur og einkaþjálfari

15:45 – 16:00 Samantekt og málþingsslit
Elín H. Hinriksdóttir sérfræðingur ADHD samtakanna
Máþingsstýra er Þórdís Björk Þorfinnsdóttir (Dísa), leikkona, Reykjavíkurdóttir og áhrifavaldur með meiru.

Opið hús hjá Gigtarfélaginu á alþjóðlega gigtardeginum
2024-10-12 14:00 - 16:00 | Brekkuhús 1
HlustaGigtarfélag Íslands fagnar alþjóðlega gigtardeginum, laugardaginn 12. október, með opnu húsi frá klukkan 14:00 til 16:00 í nýinnréttuðum húsakynnum félagsins í Brekkuhúsum 1 í Reykjavík.
Þetta er jafnframt formleg opnun félagsins á nýjum stað. Húsnæðið er vel búið og aðgengi til fyrirmyndar. Gigtarfélagið býður félagsmenn og aðra sem hafa áhuga velkomna til að fagna með félaginu á þessum langþráðu tímamótum.

Hljóðóþol (e. Misophonia) [@Heyrnarhjálp]
2024-10-15 15:00 | Grand Hótel Reykjavík, Sigtún 38, Reykjavík, 105
HlustaVerið hjartanlega velkomin á erindi um hljóðóþol (e. misophonia) þann 15. október næstkomandi á Hótel Reykjavík Grand í Hvammi. Frítt er á viðburðinn og allir velkomnir á meðan húsrúm leyfir. Léttar veitingar verða í boði fyrir gesti.

Dagskrá:Halla B. Þorkelsson formaður Heyrnarhjálpar býður gesti velkomna15:10 Jóna Vestfjörð Hannesdóttir — Hugvekja15:25 Hjörtur H. Jónsson — Hljóðóþol: Fram í dagsljósið16:15 Spurningar og umræður

Um HljóðóþolHljóðóþol er taugaröskun sem lýsir sér í því að upplifum tiltekinna hljóða veldur svo mikilli vanlíðan að það truflar allar athafnir daglegs lífs. Mikilvægt er að greina börn með hljóðóþol snemma þannig að hægt sé að gera ráðstafanir sem koma í veg fyrir að hljóðóþolið trufli nám og félagslegan þroska og miðar verkefnið bæði að því að útbúa greiningartól og fræðsluefni fyrir starfólk menntastofnana.

Alþjóðlegur baráttudagur gegn fátækt
2024-10-17
Hlusta

Svartir fuglar [dansverk] List án landamæra
2024-10-19 15:00 - 2024-10-26 17:00 | Tjarnarbíó, Tjarnargötu 12, Reykjavík, 101, Iceland
HlustaSvartir fuglar, nýtt dansverk eftir Láru Stefánsdóttur spunnið út frá ljóðum Elísabetar Jökulsdóttur, verður frumsýnt á List án Landamæra næstkomandi laugardag 19.október 2024 kl 15:00 í Tjarnarbíó og verður önnur sýning laugardaginn 26. október kl 15:00.
Verkið er samið sérstaklega fyrir Láru Þorsteinsdóttur sem er einhverf en auk hennar dansa þau Íris Ásmumdardóttir og Sigurður Edgar Andersen. Ljóðin eru úr bókinni “Sjáðu, sjáðu mig, það er eina leiðin til að elska mig og fjalla um þránna eftir að tengjast sinni innri fegurð, sínum kjarna á lífsleiðinni en að þurfa um leið oftar en ekki að takast á við allskonar skuggahliðar og tilfinningar í leitinni að ljósinu, gleðinni, ástinni og kærleikanum.
Dansarar: Lára Þorsteinsdóttir,Íris Ásmundardóttir, Sigurður Edgar Andersen
Ljóðskáld/dansari; Elísabet Jökulsdóttir
Danshöfundur/leikstjórn; Lára Stefánsdóttir
Ljósa og tæknimaður; Arnar Ingvarsson
Samsetning tónlistar; Stefán Franz Guðnason
Ljósmyndir og kynningarmyndband : Þorsteinn J. Vilhjálmsson , Christopher Lund.

40 ára afmæli LAUF - félags flogaveikra
2024-10-22 17:30 - 19:00 | Mannréttindahúsið, Sigtún 42, Reykjavík, Iceland
Hlusta
Í tilefni af 40 ára afmæli LAUF – félags flogaveikra er boðið til afmælisveislu í Mannréttindahúsinu, Sigtúni 42, þriðjudaginn 22.október.

Þar stendur einnig til að kynna nýtt nafn félagsins, nýtt lógó og nýja heimasíðu.

Námsstefna ÖBÍ 2024 - fyrri dagur [FRESTAÐ]
2024-10-23 16:00 - 19:00
HlustaÞessum viðburði hefur verið frestað.
—
Námsstefna ÖBÍ réttindasamtaka 2024 verður haldin í Manréttindahúsinu Sigtúni 42 þann 23. október frá 16:00-19:00 og á Grand Hotel 30. október frá 16:00-19:00.
Fyrri dagur Námsstefnunnar er sérstaklega ætlaður nýjum fulltrúum í stjórn og málefnastarfi, einnig nýju starfsfólk ÖBÍ, en allir eru velkomnir.
Dagskrá miðvikudag 23. október 2024
15:30 Húsið opnar – skráning og hressing
16:00 – 17:00

Velkomin til starfa, hlutverk og stefna ÖBÍ
Alma Ýr Ingólfsdóttir, formaður ÖBÍ
Rekstur ÖBÍ og skipulag
Eva Þengilsdóttir framkvæmdastjóri ÖBÍ
Siðareglur ÖBÍ / EKKO reglur ÖBÍ
Jón Heiðar Jónsson gjaldkeri ÖBÍ

17:00 Hlé
17:15 – 18:00

Kynning á samningi Sameinuðu þjóðanna
um réttindi fatlaðs fólks
Sunna Elvira lögfræðingur hjá ÖBÍ
Málefnahópar
Stefán Vilbergsson teymisstjóri málefna ÖBÍ

18:00 Hlé
18:15 -19:00

Miðlunin
Þórgnýr Einar Albertsson upplýsingafulltrúi ÖBÍ
Hópurinn

19:00 Lok
Skráning:
Skráning á námsstefnu fyrri dagur

Allt um kvennafrídaginn: Höfundur nýrrar myndar um kvennafrídaginn mætir í Mannréttindahúsið
2024-10-24 09:30 | Mannréttindahúsið, Sigtún 42, Reykjavík, Iceland
HlustaHrafnhildur Gunnarsdóttir kvikmyndagerðarkona mætir í Mannréttindahúsið 24. október og ræðir við viðstadda um nýja heimildarmynd sína um kvennafrídaginn 1975. Erindið hefst klukkan 10 og húsið opnar 9:30. Öll boðin velkomin.
Myndin verður frumsýnd í Bíó Paradís klukkan 19:15 sama kvöld og því tilvalið að leggja leið sína í Mannréttindahúsið til upphitunar.
„The Day Iceland Stood Still“ eða Dagurinn sem Ísland stöðvaðist er heimildamynd í fullri lengd um kvennafrídaginn á Íslandi. 24.október 1975 eftir Pamelu Hogan og Hrafnhildi Gunnarsdóttur. Myndin er mestmegnis á ensku með íslenskum texta.
Þann dag lögðu 90% íslenskra kvenna niður störf og margar tóku þátt í kvennafrídeginum á Lækjartorgi og víða um land. Samstaða íslenskra kvenna þvert á pólitískar línur markað byrjun baráttunnar fyrir jafnrétti karla og kvenna og lagði hornsteininn að einum stórkostlegustu þjóðfélagsbreytingum sem íslenskt samfélag hefur gengið í gegnum.
Þessi saga er í fyrsta skipti sögð á hvíta tjaldinu í skemmtilegri og leiftrandi blöndu af viðtölum, safnaefni og litríkum teiknimyndum. Myndin var frumsýnd á Toronto Hot Docs í vor og hefur núna tekið flugið og ferðast til Kóreu, Japan, USA, Þýskalands, Spánar og Frakklands til að nefna eitthvað,“ segir á vef Bíós Paradísar um myndina.

Kvennafrídagurinn: „Dagurinn sem Ísland stöðvaðist” í Bíó Paradís
2024-10-24 14:00 - 2024-10-30 14:00 | Bíó Paradís
HlustaÁ kvennafrídaginn 24. október 2024, standa 34 samtök femínista, kvenna, launafólks, fatlaðs fólks og hinsegin fólks fyrir viðburði í Bíó Paradís kl. 18:30, þar sem framkvæmdastjórn Kvennaárs 2025 kynnir sameiginlegar kröfur gagnvart stjórnvöldum, nákvæmlega einu ári eftir Kvennaverkfall og stærsta baráttufund Íslandssögunnar. UN Women á Íslandi og ÖBÍ eru meðal aðstandenda þessa viðburðar og Kvennaárs 2025.
Að viðburði loknum, verður „Dagurinn sem Ísland stöðvaðist,” frumsýnd, sem er spennandi heimildamynd eftir Pamelu Hogan og Hrafnhildi Gunnarsdóttur um Kvennafrídaginn 1975. Að henni lokinni ætlum við að styrkja böndin yfir léttum veitingum og samsöng á Áfram stelpur!
Hin magnaða kvennasamstaða þvert á pólitískar línur árið 1975 lagði hornsteininn að stórkostlegustum þjóðfélagsbreytingum. En þrátt fyrir þrotlausa baráttu í hálfa öld búa konur enn við misrétti og ofbeldi. Við ætlum ekki að bíða í 50 ár til viðbótar! Nú tökum við höndum saman enn á ný og fylkjumst bak við kröfurnar. Við vitum sem er að sameiginlegur kraftur okkar er óstöðvandi. Sagan sýnir okkur það. Við getum, þorum og viljum!
Við hvetjum öll (konur, karla, kvár..) til að fjölmenna á viðburðinn og kaupa miða á frumsýninguna sem hefst kl.19:15 hér: The Day Iceland Stood Still – Bíó Paradís
Myndin er aðallega á ensku en með íslenskum texta og Bíó Paradís er aðgengilegt fyrir öll.
The Day Iceland Stood Still – Dagurinn sem Ísland stöðvaðist fer síðan í almennar sýningar í Bíó Paradís – miða og frekari upplýsingar má nálgast á vef Bíó Paradís: https://bioparadis.is/
*Listi yfir samtökin má finna fyrir neðan ensku útgáfu textans.
—-
On Women´s Day Off, October 24th, 34 organizations (UN Women Iceland and ÖBÍ included) of feminists, women, workers, disabled people and queer people will host an event at Bíó Paradís at 6:30 p.m., where the executive committee of Women’s Year 2025 will present their joint demands towards the government, exactly one year after the Women’s Strike and the biggest rally in Iceland’s history.
After the event, „Day Iceland Stood Still“, will be premiered, which is an exciting documentary by Pamela Hogan and Hrafnhildur Gunnarsdóttir about Women’s Day 1975. After the screening we plan to strengthen our bonds over light refreshments and a sing-along Áfram Stelpur!
The amazing women’s solidarity across political lines in 1975 laid the cornerstone for magnificent social changes. But despite a tireless struggle for half a century, women are still subject to inequality and violence. We will not wait another 50 years! We are ready to receive the baton from the women who came before us, join hands once again and rally behind the demands. We know that our collective power is unstoppable. History shows us that. Við þorum, viljum og getum – We dare, we can and we will!
We encourage everyone (women, men, non-binary people) to attend the event and buy tickets for the premiere that starts at 19:15 here: https://bioparadis.is/mynd/438_the-day-iceland-stood-still/
The film is mostly in English with Icelandic subtitles and will be shown like that for the premiere event. The facilities at Bíó Paradís are accessible for all.
The Day Iceland Stood Still – will continue in public screenings at Bíó Paradís both with Icelandic subtitles and also with English subtitles on some screenings for English speaking audiences. For tickets and further information please visit Bíó Paradís’ website: https://bioparadis.is/
—
Aðstandendur // Organisers :
Aflið // Aflið – Counseling for victims of violence and their relatives
Alþýðusamband Íslands // ASÍ – The Icelandic Confederation of Labour
Bandalag kvenna í Reykjavík // The Federation of Women’s Societies in Reykjavik (FWSR)
BHM – Bandalag háskólamanna // BHM – Association of Academics
BSRB // BSRB – Confederation of State and Municipal Employees of Iceland
Druslugangan // Slutwalk
FKA – Félag kvenna í atvinnulífinu // FKA – The Association of Business Women in Iceland
Femínísk fjármál // Feminist Budgeting
Félag íslenskra hjúkrunarfræðinga // The Icelandic Nurses’ Association
Hagsmunasamtök brotaþola // Interest group for victims of sexual violence
Hagsmunasamtök knattspyrnukvenna // Interest group of Women in Soccer
Icefemin – Icelandic Feminist Initiative
Kennarasamband Íslands // Icelandic Teachers´Union
Konur í Orkumálum // Women in Energy – Iceland
Kvenfélagasamband Íslands // The Women’s association
Kvennasögusafn Íslands // The Women’s History Archives
Kvenréttindafélag Íslands // TheIcelandic Women’s Rights Association
Kynjafræði við stjórnmálafræðideild Háskóla Íslands // Gender studies at the department of Social science in the University of Iceland
Læti! tónlist / Stelpur rokka! // Girls Rock! Iceland
ÖBÍ réttindasamtök // The Icelandic Disability Alliance
Öfgar // A non-profit organization that fights against gender-based violence
Q – félag hinsegin stúdenta // Q – Queer Student Association
Rótin félagasamtök // The Root
Samtök starfsmanna fjármálafyrirtækja -SSF // The Confederation of Icelandic Bank and Finance Employees
Samtök um Kvennaathvarf // The Women’s Shelter
Samtökin ´78 // The National Queer Organisation of Iceland
Soroptimistasamband Íslands // Soroptimist Iceland
Stígamót // Stígamót – center for survivors of sexual violence
UN Women á Íslandi // UN Women Iceland
Ungar athafnakonur (UAK) // UAK (Young Professional Women in Iceland)
W.O.M.E.N. in Iceland // Samtök kvenna af erlendum uppruna á Íslandi
WIFT – Félag kvenna í kvikmyndum og sjónvarpi á Íslandi // WIFT -The Association for women in film and television in Iceland.
WomenTechIceland // Konur í tækni á Íslandi
Trans Ísland // Trans Iceland

Kynning á skýrslu Mannfjöldasjóðs Sameinuðu þjóðanna 2024
2024-10-24 17:00 | Veröld
HlustaÍ tilefni útgáfu skýrslu Mannfjöldasjóðs Sameinuðu þjóðanna um Stöðu mannfjöldaþróunar 2024 (e. State of The World Population), efnir Félag Sameinuðu þjóðanna í samstarfi við Menntavísindasvið Háskóla Íslands, með stuðningi Utanríkisráðuneytisins til kynningarfundar í Vigdísarstofu.

Undanfarna áratugi hafa orðið miklar framfarir í kyn- og frjósemisréttindum (e. sexual reproductive health rights). Aðgangur að fræðslu og getnaðarvörnum hefur aukist. Einstaklingar eru nú í betri stöðu en áður til að ákveða hvort, hvenær og hversu mörg börn þeir kjósa að eignast. Færri konur deyja af barnsförum og mikilvægur árangur hefur náðst í að uppræta barnahjónabönd víða um heim.

Þessar framfarir hafa þó ekki náð til allra. Hópur kvenna um allan heim ræður ekki yfir eigin líkama; getur ekki hafnað kynlífi með maka, getur ekki ákveðið hvort þær nota getnaðarvarnir eða ekki, eða hvort þær eigi að leita til læknis. Minnihlutahópar eru jaðarsettir og njóta ekki sömu þjónustu þegar kemur að kyn- og frjósemisréttindum. Þar á meðal eru mismunandi þjóðernishópar, trúarhópar og frumbyggjar; fólk með tiltekna kynhneigð eða kynvitund; fátækar konur, konur á landsbyggðinni og fatlað fólk.

Við sjáum hins vegar líka fram á möguleikann til hraðari breytinga og umbóta sem eruð sniðnar að þeim sem þurfa mest á aðstoð að halda. Við vitum betur í dag en áður til hverra við þurfum að ná og hvernig við getum gert það.

Á sama tíma er líka mikilvægt að minna á að við lifum á tímum pólitískrar og félagslegrar skautunar þegar rætt er um málefni á sviði kyn- og frjósemisréttinda, LGBTQIA+, umfjöllun um aðgang að getnaðarvörnum, þungunarrofsaðgerðum og jafnrétti kynjanna. Því er mikilvægara en nokkurn tíman áður að halda á lofti öflugri og upplýstri umræðu um hlutverk kyn- og frjósemisréttinda þegar kemur að því að stuðla að auknu jafnrétti og stöðugleika í heiminum öllum.

Skýrsla Mannfjöldasjóðs 2024 verður kynnt á Degi Sameinuðu þjóðanna og Kvennafrídagsins þann 24. október 2024 kl. 17:00-18:30 + spjall og veitingar í Vigdísarstofu í Veröld – húsi Vigdísar. Öll hjartanlega velkomin.

Námsstefna ÖBÍ 2024 - seinni dagur
2024-10-30 15:30 - 19:00 | Grand Hótel Reykjavík, Sigtún 38, Reykjavík, 105
HlustaNámsstefna ÖBÍ réttindasamtaka 2024 verður haldin 23. og 30. október 2024, kl. 16-19:00. Seinni dagur Námsstefnunnar er ætlaður öllum fulltrúum í stjórn, málefnastarfi, nefndum og ráðum, einnig starfsfólk ÖBÍ.
Dagskrá miðvikudaginn 30. október 2024 í Háteigi, Grand Hotel
15:30 Húsið opnar – skráning og hressing
16:00 – 16:50

Velkomin – starfið framundan
Alma Ýr Ingólfsdóttir, formaður ÖBÍ
Hlutverk og ábyrgð stjórnarmanna
Unnur Ásta Bergsteinsdóttir og Flóki Ásgeirsson, Magna lögmenn

16:50 Hlé
17:10 – 18:00

Láttu til þín taka – samskipti og samstarf
Anna Steinsen, þjálfari og einn eigenda KVAN og stjórnarformaður UN Women

18:00 Hlé
18:10 – 19:00

Gervigreind: Ný tækifæri fyrir framtíðina
Gísli Ragnar Guðmundsson, sérfræðingur í gervigreind hjá háskóla-, iðnaðar- og nýsköpunarráðuneytinu
Umræður og kveðjuskál

19:00 Námsstefnulok
Fundarstjóri: Eva Þengilsdóttir
Skráning:
Skráning á námsstefnu – seinni dagur

Tónlist og mannréttindi - Mannréttindamorgnar
2024-10-31 09:30 - 11:00 | Mannréttindahúsið, Sigtún 42, Reykjavík, Iceland
HlustaMaría Rut Reynisdóttir, framkvæmdastjóri Tónlistarmiðstöðvar, heldur tölu um tónlist og mannréttindi í Mannréttindahúsinu, Sigtúni 42, fimmtudaginn 31. október frá klukkan 10 til 11. Húsið opnar klukkan 9:30 og er öllum velkomið að kíkja við í Mannréttindahúsið, fá sér morgunverð og hlusta á áhugaverðan fyrirlestur.
María Rut Reynisdóttir hefur frá árinu 2008 helgað sig störfum í listum og menningu, sérstaklega tónlist, og hefur mikla reynslu sem menningarstjórnandi og sérfræðingur í menningarmálum sem fyrrum skrifstofustjóri menningarmála hjá Reykjavíkurborg, verkefnastjóri Tónlistarborgarinnar Reykjavíkur, framkvæmdastjóri Íslensku tónlistarverðlaunanna, dagskrárstjóri Iceland Airwaves og umboðsmaður Ásgeirs Trausta.
Fyrirlesturinn er hluti af viðburðaröð sem nefnist Mannréttindamorgnar. Áður hafa meðal annars verið haldnir fyrirlestrar um tengsl mannréttinda og hönnunar, sjálfbærni og listar.

Alþjóðadagur heilablóðfallsins 2024
2024-11-02
HlustaAlþjóðadagur heilablóðfallsins 2024 verður laugardaginn 2. nóvember. Heilaheill ætlar að halda daginn með svipuðum hætti og á síðasta ári, í verslunarmiðstöðvunum í Kringlunni í Reykjavík og á Glerártorgi Akureyri og verður almenningi boðið upp á ókeypis ráðgjöf um slagið. Þeir félagar og aðrir, sem eru reiðubúnir að aðstoða við þetta góða málefni á þessum stöðum eru beðnir um að láta vita af sér í tölvupósti í heilaheill@heilaheill.is eða koma og taka þátt!

Spurning um réttindi - opinn fundur með frambjóðendum
2024-11-05 15:00 - 17:00 | Grand Hótel Reykjavík, Sigtún 38, Reykjavík, 105
HlustaHvað ætla stjórnmálaflokkarnir að gera fyrir fatlað fólk? Hvernig ætla þeir að tryggja full mannréttindi hér á landi?
Þessum spurningum og fleirum verður svarað á opnum fundi ÖBÍ réttindasamtaka með frambjóðendum til Alþingis þriðjudaginn 5. nóvember kl. 15-17 á Grand hóteli í Reykjavík.
Fundinum verður streymt hér: Bein útsending: Spurning um réttindi – fundur með frambjóðendum – ÖBI og hann verður táknmáls- og rittúlkaður. Fundarstjóri verður Helgi Seljan.
Öll velkomin.
» Áherslur ÖBÍ réttindasamtaka fyrir Alþingiskosningar 2024
» Aðgengilegar kosningar

Framkoma á eigin forsendum - námskeið UngÖBÍ og KVAN
2024-11-13 00:00 - 2024-12-27 00:00 | Mannréttindahúsið, Sigtún 42, Reykjavík, Iceland
HlustaUngÖBÍ og KVAN bjóða í samstarfi upp á námskeiðið Framkoma á eigin forsendum fyrir félagsfólk aðildafélaga ÖBÍ réttindasamtaka á aldrinum 18-35 ára.
Á námskeiðinu verður farið yfir:

Sjálfstraust og hugrekki
Kynningartækni og framkomu
Samskipti út frá stryrkleikamiðaðri nálgun

Það væri frábært ef þið gætuð aðstoðað okkur við að auglýsa námskeiðið meðal ungliða í ykkar félagi, t.d. á facebook síðu félagsins, facebook hópi eða með tölvupósti.
Námskeiðið rúmar að hámarki 20 manns svo áhugasamir eru hvattir til að ganga frá skráningu fyrr en seinna.

Námskeiðið er kennt í 3 skipti, á miðvikudögum frá kl. 19-21. Kennt verður dagana 13. 20. og 27. nóvember í Marréttindahúsinu, húsnæði ÖBÍ að Sigtúni 42, 105 Reykjavík.

Þar sem ÖBÍ réttindasamtök niðurgreiðir langstærstan hluta kostnaðar er skráningargjald aðeins 2.500 krónur á þátttakanda.
Nánari upplýsingar og skráning má finna á heimasíðu KVAN í hlekknum hér að neðan:
https://kvan.is/events/framkoma-a-eigin-forsendum-obi-og-kvan-2/

Ekki hika við að hafa samband ef þú hefur einhverjar spurningar.

Klifurnámskeið fyrir blind, sjónskert eða hreyfihömluð börn
2024-11-13 08:00 - 2024-12-11 17:00
HlustaKlifurfélag Reykjavíkur er að fara af stað með klifurnámskeið fyrir blind, sjónskert eða hreyfihömluð börn.
Markmið námskeiðsins:
Markmið verkefnisins er að kynna klifuríþróttina fyrir fjölbreyttari hóp barna og ungmenna og auka þátttöku fatlaðra barna í íþróttum.
Hver er markhópurinn:
Börn í 6. – 10. bekk í grunnskóla sem eru blind, sjónskert eða með hreyfihömlun.
Lýsing á verkefninu:
Klifur fyrir fatlaða/paraklifur er nýtt verkefni með það að markmiði að auka framboð íþróttaiðkunar fyrir fötluð börn og ungmenni. Námskeiðið verður 5 vikur þar sem æft er 2x í viku með reyndum þjálfurum. Ef vel gengur myndum við vilja skoða að bjóða upp á áframhaldandi námskeið/æfingar fyrir þennan hóp.
Æfingar verða á miðvikudögum kl. 15:30 í Miðgarði (Garðabæ) og laugardögum kl. 10:00 í Klifurhúsinu, Ármúla 23.
Verkefnið er styrkt af hvatasjóði Allir með.
Svana Ösp Kristmundsdóttir, klifrari og sjúkraþjálfari, kennir námskeiðið.
Námskeiðið byrjar miðvikudaginn 13. nóvember.
Verð og skráning:
Námskeiðið kostar 5.000 kr
Skráning fer fram hér

Alþjóðlegur baráttudagur gegn kynbundnu ofbeldi - Mannréttindadagar
2024-11-25 08:00 - 17:00 | Mannréttindahúsið, Sigtún 42, Reykjavík, Iceland
HlustaMannréttindahúsið stendur fyrir viðburði í tengslum við alþjóðlegan baráttudag gegn kynbundnu ofbeldi. Dagskrá verður kynnt síðar.

Börn og mannréttindi - Mannréttindadagar
2024-11-27 08:00 | Mannréttindahúsið, Sigtún 42, Reykjavík, Iceland
HlustaDagskrá verður nánar kynnt síðar.

Heilbrigðisþing 2024
2024-11-28 08:00 - 17:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaWillum Þór Þórsson heilbrigðisráðherra hefur boðað heilbrigðisþings 2024 þann 28. nóvember næstkomandi á Hótel Reykjavík Nordica. Þetta er sjöunda árið í röð sem heilbrigðisþing er haldið. Þingin eru hverju sinni helguð einhverju tilteknu málefni sem varðar almenning og samfélagið miklu. Þingin eru opinn vettvangur umræðu og skoðanaskipta og þar með mikilvægt innlegg í stefnumótun og skipulag heilbrigðisþjónustunnar.
Nánari upplýsingar:
https://www.stjornarradid.is/raduneyti/heilbrigdisraduneytid/heilbrigdisthing-2024/

Mannréttindabíó
2024-11-28 10:00 - 11:30
HlustaHeimildarmyndin Acting Normal with CVI verður sýnd í Mannréttindahúsinu, Sigtúni 42, fimmtudaginn 28. nóvember klukkan 10.
Myndin fjallar um Dagbjörtu Andrésdóttur, sem fæðist með heilatengda sjónskerðingu, en hún orsakast af skemmdum á þeim hlutum heilans sem vinna úr sjóninni.
Að sýningu lokinni mun Dagbjört svara spurningum gesta. Þetta er fyrsta fyrsta heimildarmyndin á heimsvísu sem gerð er um CVI, heilatengda sjónskerðingu.
Húsið opnar 9:30 og verður gestum boðið upp á morgunmat. Öll velkomin!

Fundur fólksins í Hörpu
2024-11-30 14:00 - 18:00 | Harpa, Austurbakka 2, Reykjavík, 101, Iceland
Hlusta
Fundur fólksins, ráðstefna Almannaheilla, verður haldin í Hörpu daginn fyrir þingkosningar, 29. nóvember 2024 kl. 14-18.
Leiðarljós Fundar fólksins er að efla lýðræði og samfélagsþátttöku með samtali milli frjálsra félagasamtaka, stjórnmálafólks og almennings.

Boðið verður upp á málstofur, fyrirlestra og pallborðsumræður auk þess sem fjöldi frjálsra félagasamtaka kynnir sína starfsemi. Í lokin fara fram stjórnmálaumræður með þátttöku þeirra flokka sem bjóða fram á landsvísu í þingkosningum.
Áherslan á ráðstefnunni í ár er að vekja athygli á mikilvægi almannaheillafélaga og frjálsra félagasamtaka og þeim verðmætum sem þriðji geirinn skapar fyrir allt samfélagið. Frjáls félagasamtök snerta líf okkar allra, styrkja samfélagið og takast á við fjölbreytt verkefni.
Á ráðstefnunni verður m.a. rætt um áskoranir almannaheillafélaga og hvaða stuðning þau þurfa til að blómstra svo þau geti starfað sem mikilvægur stuðningur við samfélagið.
Ríflega 600 skráð almannaheillafélög eru starfandi hér á landi og frjáls félagasamtök af ýmsu tagi eru margfalt fleiri. Félög sem starfa innan þriðja geirans, sem einnig hefur verið nefndur hagnaðarlausa hagkerfið eða félagshagkerfið, verða oft útundan í umræðunni. Með Fundi fólksins er markmiðið að gera starfsemi félaganna sýnilegri og varpa ljósi á mikilvægi hennar.
Fundur fólksins, ráðstefna Almannaheilla er styrkt af Reykjavíkurborg og Félags- og vinnumarkaðsráðuneytinu. Fyrr um daginn er haldin Lýðræðishátíð unga fólksins í Hörpu, þar sem unglingar fá fræðslu um lýðræði og samfélagsþátttöku.
Almannaheill – samtök þriðja geirans – voru stofnuð sumarið 2008 til að vinna að sameiginlegum hagsmunamálum fyrir almannaheillasamtök og sjálfseignarstofnanir sem starfa í almannaþágu, styrkja starfsumhverfi þeirra og ímynd, efla stöðu þriðja geirans í samfélaginu og koma fram fyrir hönd hans gagnvart opinberum aðilum og fjölmiðlum. Þá vinna samtökin að því að heildarlöggjöf verði sett um starfsemi frjálsra félagasamtaka, að skattaleg staða þeirra verði bætt, og að sýnileiki þriðja geirans í þjóðfélaginu verði aukinn.

Hvatningarverðlaun ÖBÍ
2024-12-03 11:00 | Grand Hótel Reykjavík, Sigtún 38, Reykjavík, 105
HlustaVertu með þegar við afhendum Hvatningarverðlaun ÖBÍ réttindasamtaka í ár!

Verðlaunahátíðin hefst stundvíslega klukkan 11 þann 3. desember á Grand hóteli í Reykjavík. Á dagskrá er mikil gleði, en hin tilnefndu verða kynnt þegar nær dregur.

Hvatningarverðlaunin hafa verið veitt frá árinu 2007 en í fyrra varð Bíó Paradís fyrir valinu fyrir frumkvæði að aðgengi fyrir alla með sérstöku tilliti til ólíkra hópa.

Tilnefnd eru:

Dagbjört Andrésdóttir
Frumkvæði að vitundarvakningu um heilatengda sjónskerðingu.

Fúsi, aldur og fyrri störf
Höfundar: Sigfús Sveinbjörn Svanbergsson og Agnar Jón Egilsson.
Leikverk sem markar tímamót í íslensku atvinnuleikhúsi.

Múlaborg
Leiðandi leikskóli sem leggur áherslu á inngildingu fatlaðra barna og starfsfólks þar sem öll fá þess notið að læra, vinna og leika.

Taktu flugið, beibí
Höfundur: Kolbrún Dögg Kristjánsdóttir.
Leikverk sem markar tímamót í íslensku atvinnuleikhúsi

Hvatningarverðlaunin eru veitt þeim sem hafa með verkum sínum stuðlað að einu samfélagi fyrir alla og endurspegla nútímalegar áherslur um þátttöku, sjálfstæði og jafnrétti fatlaðs fólks.

3. desember er einmitt alþjóðadagur fatlaðs fólks og auk þess að standa fyrir Hvatningarverðlaununum er ÖBÍ með átakið upplýst samfélag. Fólk um allt land er hvatt til þess að lýsa upp í fjólubláu, einkennislit réttindabaráttu fatlaðs fólks.

Viðburðurinn verður táknmáls- og rittúlkaður.

Kynning og samráð við félagasamtök - Ísland í mannréttindaráði SÞ 2025-27
2024-12-05 10:00 - 11:00 | Mannréttindahúsið, Sigtún 42, Reykjavík, Iceland
HlustaFélag Sameinuðu þjóðanna á Íslandi og utanríkisráðuneytið bjóða félagasamtökum upp á samtal um setu Íslands í mannréttindaráði Sameinuðu þjóðanna.

Fundurinn fer fram í Mannréttindahúsinu, Sigtúni 42 kl. 10:00 – 11:00 þann 5. desember og er opinn öllum frjálsum félagasamtökum. Félög eru hvött til þess að boða komu sína með þvi að senda póst á felag@un.is.

Ísland hlaut nýlega kjör til setu í mannréttindaráði Sameinuðu þjóðanna. Kjörtímabilið hefst í byrjun árs 2025 og er til ársloka 2027. Hlutverk ráðsins er að efla og vernda mannréttindi í aðildarríkjum Sameinuðu þjóðanna, fjalla um mannréttindabrot, beina tilmælum til einstakra ríkja um úrbætur í mannréttindamálum og fjalla um einstök þematísk réttindamál.

Mannréttindaráðið fundar í þremur reglubundnum fundalotum á ári hverju sem standa yfir í nokkrar vikur í senn. Jafnframt er hægt að kalla ráðið til sérstakra funda um afmörkuð brýn málefni. Lesa meira um ráðið á vef stjórnarráðsins.

Mannréttindaráð Sþ er málsvari mannréttinda allra jarðarbúa og ljóst er að áskoranir nútímans hafa mikil áhrif á möguleika margra að njóta réttinda sinna. Seta Íslands í ráðinu er tækifæri til þess að standa vörð um þau gildi sem skiptir Íslendinga máli og ljóst er að með öflugu samráði við borgarasamfélagið, geta stjórnvöld betur gert það.

Skörungur - íslensku ungmennaverðlaunin 2024
2024-12-05 17:15 | Mannréttindahúsið, Sigtún 42, Reykjavík, Iceland
HlustaSkörungur – íslensku ungmennaverðlaunin verða veitt á degi sjálfboðaliðans þann 5. desember, kl. 17:15 í Mannréttindahúsinu að Sigtúni 42. Um er að ræða þakkar- og hvatningarviðburð ungs fólks sem haldinn er í annað sinn og tók við af „Félaga ársins” sem LUF stóð fyrir í 5 ár.

LUF auglýsir hér með eftir tilnefningum frá aðildarfélögunum til Skörungsins fyrir sjálfboðaliða og vonarstjörnu ársins og til heiðursverðlauna LUF. Hvert aðildarfélag getur tilnefnt einn einstakling í hverjum flokki og hvetur LUF öll aðildarfélög sín til þess að senda inn tilnefningar. Öll sem hljóta tilnefningu til Skörungsins frá aðildarfélagi í flokki sjálfboðaliða ársins, vonarstjörnu ársins og heiðursverðlauna LUF verða beðnir um að veita viðurkenningu þess efnis mótttöku á degi sjálfboðaliðans. Þá er öllum frjálst að tilnefna í aðra flokka.

Frestur til þess að tilnefna sjálfboðaliða ársins er eigi síðar en þriðjudaginn 3. desember 2024.

Skörungur – íslensku ungmennaverðlaunin eru veitt í fjórum flokkum:
1.) Sjálfboðaliðaliði ársinsVerðlaunin Sjálfboðaliði ársins eru veitt meðlimi aðildarfélags LUF fyrir eftirtektaverða framtakssemi og dugnað í sjálfboðaliðavinnu í þágu síns félags. Tilnefna aðildarfélög LUF einn sjálfboðaliða úr sínu félagi til verðlaunanna.
2.) Vonarstjarna ársinsVerðlaunin Vonarstjarna ársins eru veitt meðlimi aðildarfélags LUF sem hefur í fyrsta sinn gegnt trúnaðarstörfum fyrir sitt aðildarfélag það ár sem viðkomandi er tilnefndur til verðlaunanna og hefur með því lagt lóð sín á vogarskálarnar svo verulega um munar í starfi félagsins. Tilnefna aðildarfélög LUF einn úr sínu félagi til verðlaunanna.
3.) Verkefni ársinsVerðlaunin eru veitt fyrir verkefni sem skilað hefur árangri eða leitt af sér nýsköpun í hagsmuna- og réttindabaráttu ungs fólks.
4.) Framlag til mannréttindaVerðlaunin eru veitt einstaklingi fyrir verðugt framlag til mannréttinda og baráttu ungs fólks fyrir réttindum sínum.
5.) Framtak í þágu ungs fólksVerðlaunin eru veitt einstaklingum, hópum, félögum, stofnunum eða fyrirtækjum fyrir eftirtektarvert framtak í þágu hagsmuna og réttinda ungs fólks.
6.) Heiðursverðlaun LUF.Verðlaunin eru veitt meðlimi aðildarfélags LUF fyrir langvarandi óeigingjörn störf í þágu síns félags, eða baráttu ungs fólks fyrir réttindum sínum. Tilnefna aðildarfélög LUF einn sjálfboðaliða úr sínu félagi til verðlaunanna.
Skörungur – íslensku ungmennaverðlaunin er uppskeruhátíð LUF, þar sem aðildarfélög fá tækifæri til þess að velja framúrskarandi meðlimi sem þau vilja umbuna og þakka fyrir dugnað og vel unnin störf.
Tilgangur viðburðarins er að vekja athygli á degi sjálfboðaliðans og fyrir hvað hann stendur, en fyrst og fremst að hvetja ungt fólk í sjálfboðastarfi til dáða sem og varpa ljósi á vel unnin störf innan ungmennafélaga á Íslandi og framlag til réttindabaráttu ungs fólks.
Viðburðurinn er liður í mannréttindavikunni og fer fram í höfuðstöðvum LUF, Mannréttindahúsinu að Sigtúni 42.

Bók fyrir jólin? - Jólabókamarkaður Mannréttindahússins
2024-12-09 11:30 - 2024-12-10 16:00 | Mannréttindahúsið, Sigtún 42, Reykjavík, Iceland
HlustaKíktu við á jólabókamarkað Mannréttindahússins og náðu þér í notaðar bækur fyrir jólin. Eina fyrir þig og fleiri í jólapakkana. Bækurnar, sem eru allar ókeypis, þrá að komast í góðar hendur fyrir jólin.
Opinn hljóðnemi verður á staðnum og því kjörið að lesa úr eigin verkum – eða annarra.
Markaðurinn stendur frá 11:30-16:00 mánudaginn 9. desember og þriðjudag 10. desember frá kl. 11:30-16:00, eða eins lengi og ef birgðir endast.

Skipta líf dætra okkar máli? - Mannréttindadagar
2024-12-10 10:00 - 11:00 | Mannréttindahúsið, Sigtún 42, Reykjavík, Iceland
HlustaMannréttindadögum og alþjóðlegu 16 daga átaki gegn kynbundnu ofbeldi líkur þriðjudaginn 10. desember. Af því tilefni ætla ÖBÍ réttindasamtök, UN Women á Íslandi og Kvennaathvarfið að blása til samverustundar í Mannréttindahúsinu.
Fjallað verður um nýútkomna skýrslu Sameinuðu Þjóðanna um fjölgun kvennamorða í heiminum en hér á Íslandi hafa 5 konur verið drepnar það sem af er á árinu 2024, sem er metfjöldi. Einnig verður fræðsla um ofbeldi í nánum samböndum og helstu birtingarmyndir þess.
Framsögukonur eru Stella Samúelsdóttir framkvæmdastýra UN Women á Íslandi og Ísól Björk Karlsdóttir sérfræðingur hjá Kvennaathvarfinu.
Öll velkomin!

Jólagleði Gigtarfélagsins - opið hús
2024-12-15 14:00
HlustaSunnudaginn 15. desember verður opið hús í Gigtarfélaginu. Boðið verður upp á kaffi og kökur og lifandi jólatónlist í fluttningi söngkonunnar Alinu. Boðið verður upp á jólaföndur fyrir börnin og stjórnarmeðlimir og starfsfólk Gigtarfélagsins verður á staðnum og hægt að fá kynningu á aðstöðunni, spjalla og eiga notalega stund. Jólakort og happdrættismiðar félagsins verða til sölu.
Dagskrá:
14:00 Húsið opnar
14:15 Kynning á jafningjastuðningshópum Gigtarfélagsins.
14:45 Lifandi tónlist og boðið upp kaffi og kökur.
Nánari dagskrá kemur síðar

Hátíðartónleikar Fjölmenntar
2024-12-16 18:00 - 20:00
HlustaÁrlegu jólatónleikar Fjölmenntar verða haldnir í Grafarvogskirkju mánudaginn 16.desember milli klukkan 18-20

Fram koma þátttakendur úr tónlistarnámskeiðum Fjölmenntar

Aðgengi er gott og öll velkomin
